CELEX: 62022TN0034
Language: fi
Date: 2022-01-20 00:00:00
Title: Asia T-34/22: Kanne 20.1.2022 – Cunsorziu di i Salamaghji Corsi – Consortium des Charcutiers Corses ym. v. komissio

7.3.2022   
            
            
               FI
            
            
               Euroopan unionin virallinen lehti
            
            
               C 109/33
            
         
      Kanne 20.1.2022 – Cunsorziu di i Salamaghji Corsi – Consortium des Charcutiers Corses ym. v. komissio
      (Asia T-34/22)
      (2022/C 109/43)
      Oikeudenkäyntikieli: ranska
      
         Asianosaiset
      
      
         Kantajat: Cunsorziu di i Salamaghji Corsi – Consortium des Charcutiers Corses (Borgo, Ranska) ja yhdeksän muuta kantajaa (edustajat: asianajajat T. de Haan ja V. Le Meur-Baudry)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan kolmen nimityksen suojaamista maantieteellisenä merkintänä koskevan hakemuksen hylkäämisestä Euroopan parlamentin ja neuvoston asetuksen (EU) N:o 1151/2012 52 artiklan 1 kohdan mukaisesti (”Jambon sec de l’Île de Beauté” (SMM), ”Lonzo de l’Île de Beauté” (SMM), ”Coppa de l’Île de Beauté” (SMM)) 26.10.2021 annetun komission täytäntöönpanopäätöksen (EU) 2021/1879 (1) ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste, joka perustuu ensinnäkin siihen, että maataloustuotteiden ja elintarvikkeiden laatujärjestelmistä 21.11.2012 annetun Euroopan parlamentin ja neuvoston asetuksen (EU) N:o 1151/2012 (EUVL 2012, L 343, s. 1) 49, 50 ja 52 artiklaa on rikottu, ja toiseksi siihen, että oikeusvoimaa koskevaa yleistä oikeusperiaatetta on loukattu, koska komissio on ylittänyt kyseiseen asetukseen perustuvan toimivaltansa.
               
            
                  2)
               
               
                  Toinen kanneperuste, joka perustuu asetuksen N:o 1151/2012 7 ja 13 artiklan rikkomiseen, koska komissio on soveltanut edellä mainittuja säännöksiä virheellisesti.
               
            
         (1)  EUVL 2021, L 383, s. 1.